CELEX: 32017D1949
Language: fi
Date: 2017-10-25 00:00:00
Title: Komission täytäntöönpanopäätös (EU) 2017/1949, annettu 25 päivänä lokakuuta 2017, Sri Lankan yksilöimisestä sellaiseksi kolmanneksi maaksi, jonka komissio katsoo yhteistyöhön osallistumattomaksi kolmanneksi maaksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti, annetun täytäntöönpanopäätöksen 2014/715/EU kumoamisesta

26.10.2017   
            
            
               FI
            
            
               Euroopan unionin virallinen lehti
            
            
               L 276/62
            
         KOMISSION TÄYTÄNTÖÖNPANOPÄÄTÖS (EU) 2017/1949,
   annettu 25 päivänä lokakuuta 2017,
   Sri Lankan yksilöimisestä sellaiseksi kolmanneksi maaksi, jonka komissio katsoo yhteistyöhön osallistumattomaksi kolmanneksi maaksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti, annetun täytäntöönpanopäätöksen 2014/715/EU kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008 (1) ja erityisesti sen 31 artiklan,
   sekä katsoo seuraavaa:
   
               (1)
            
            
               Täytäntöönpanopäätöksessä 2014/715/EU (2) komissio totesi Sri Lankan kolmanneksi maaksi, jonka se ei katso osallistuvan yhteistyöhön laittoman, ilmoittamattoman tai sääntelemättömän kalastuksen, jäljempänä ’LIS-kalastus’, torjumiseksi asetuksen (EY) N:o 1005/2008 31 artiklan 1 kohdan mukaisesti. Mainitussa päätöksessä komissio esitti syyt, joiden vuoksi se katsoi, että kyseinen maa oli laiminlyönyt sille lippu-, satama-, rannikko- tai markkinavaltiona kansainvälisen oikeuden mukaan kuuluvat velvollisuudet toteuttaa toimia LIS-kalastuksen ehkäisemiseksi, estämiseksi ja poistamiseksi.
            
         
               (2)
            
            
               Täytäntöönpanopäätöksessä (EU) 2015/200 (3) neuvosto lisäsi Sri Lankan neuvoston täytäntöönpanopäätöksessä 2014/170/EU (4) laadittuun yhteistyöhön osallistumattomia kolmansia maita koskevaan luetteloon.
            
         
               (3)
            
            
               Asetuksen (EY) N:o 1005/2008 18 artiklan 1 kohdan g alakohdassa estetään sellaisten kalastustuotteiden tuonti unioniin, joiden mukana on LIS-kalastuksen torjuntaa koskevaan yhteistyöhön osallistumattomaksi kolmanneksi maaksi todetun lippuvaltion viranomaisten varmentama saalistodistus.
            
         
               (4)
            
            
               Sen jälkeen kun Sri Lanka todettiin yhteistyöhön osallistumattomaksi kolmanneksi maaksi, se pyrki toteuttamaan konkreettisia toimenpiteitä todettujen laiminlyöntien oikaisemiseksi.
            
         
               (5)
            
            
               Komission saamien tietojen perusteella näyttää siltä, että Sri Lanka on pannut täytäntöön kansainvälisen oikeuden mukaiset velvoitteensa ja hyväksynyt asianmukaisen lainsäädäntökehyksen LIS-kalastuksen torjumiseksi. Se on toteuttanut riittävän ja tehokkaan seuranta-, valvonta- ja tarkastusjärjestelmän ottamalla käyttöön saalistietojenkirjaamiseen tarkoitetut aluspäiväkirjat, kalastusalusten radiokutsutunnukset sekä koko avomerilaivaston kattavan satelliittiseurantajärjestelmän (VMS). Se on myös ottanut käyttöön pelotteena toimivan seuraamusjärjestelmän, tarkistanut kalastusalan lainsäädäntökehystään ja varmistanut saalistodistusjärjestelmän asianmukaisen täytäntöönpanon. Lisäksi Sri Lanka on edelleen parantanut alueellisten kalastuksenhoitojärjestöjen suosituksista ja päätöslauselmista johtuvien velvoitteidensa noudattamista muun muassa satamavaltion toteuttamien valvontatoimenpiteiden osalta. Se on saattanut alueellisten kalastuksenhoitojärjestöjen säännöt osaksi kansallista lainsäädäntöään ja laatinut LIS-kalastuksen torjuntaa koskevan kansallisen toimintasuunnitelman, joka noudattaa Yhdistyneiden kansakuntien kansainvälistä toimintasuunnitelmaa laittoman, ilmoittamattoman ja sääntelemättömän kalastuksen torjumiseksi.
            
         
               (6)
            
            
               Sen vuoksi vaikuttaa siltä, että Sri Lanka on pannut täytäntöön kansainvälisen oikeuden mukaiset velvoitteensa ja että sen lippuvaltiona toteuttamat toimet riittävät varmistamaan Yhdistyneiden kansakuntien merioikeusyleissopimuksen 94, 117 ja 118 artiklan sekä Yhdistyneiden kansakuntien kalakantasopimuksen 18, 19, 20 ja 23 artiklan määräysten noudattamisen.
            
         
               (7)
            
            
               Sen vuoksi voidaan päätellä, että tilanne, joka johti Sri Lankan toteamiseen yhteistyöhön osallistumattomaksi kolmanneksi maaksi, on korjattu ja Sri Lanka on toteuttanut konkreettisia toimenpiteitä, joilla tilannetta voidaan parantaa pysyvällä tavalla.
            
         
               (8)
            
            
               Tällä perusteella neuvosto hyväksyi täytäntöönpanopäätöksen (EU) 2016/992 (5), jolla Sri Lanka poistettiin yhteistyöhön osallistumattomien kolmansien maiden luettelosta.
            
         
               (9)
            
            
               Näin ollen täytäntöönpanopäätös 2014/715/EU olisi kumottava täytäntöönpanopäätöksen (EU) 2016/992 voimaatulopäivästä alkaen.
            
         
               (10)
            
            
               Tämä päätös ei rajoita unionia toteuttamasta myöhemmin toimia asetuksen (EY) N:o 1005/2008 mukaisesti, jos Sri Lanka laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvollisuudet.
            
         
               (11)
            
            
               Tässä päätöksessä säädetyt toimenpiteet ovat 28 päivänä helmikuuta 2017 annetun kalastus- ja vesiviljelyalan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan täytäntöönpanopäätös 2014/715/EU.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 22 päivästä kesäkuuta 2016.
   
      Tehty Brysselissä 25 päivänä lokakuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 286, 29.10.2008, s. 1.
   
      (2)  Komission täytäntöönpanopäätös 2014/715/EU, annettu 14 päivänä lokakuuta 2014, niiden kolmansien maiden yksilöimisestä, jotka komissio katsoo yhteistyöhön osallistumattomiksi kolmansiksi maiksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti (EUVL L 297, 15.10.2014, s. 13).
   
      (3)  Neuvoston täytäntöönpanopäätös (EU) 2015/200, annettu 26 päivänä tammikuuta 2015, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Sri Lankan osalta (EUVL L 33, 10.2.2015, s. 15).
   
      (4)  Neuvoston täytäntöönpanopäätös 2014/170/EU, annettu 24 päivänä maaliskuuta 2014, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla (EUVL L 91, 27.3.2014, s. 43).
   
      (5)  Neuvoston täytäntöönpanopäätös (EU) 2016/992, annettu 16 päivänä kesäkuuta 2016, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Sri Lankan osalta (EUVL L 162, 21.6.2016, s. 15).